ลักษณะการประกอบธุรกิจ

ประวัติความเป็นมา

2538 – จดทะเบียนจัดตั้งเป็นบริษัทจำกัด เมื่อ 26 เมษายน พ.ศ. 2538 ทุนจดทะเบียน แรกตั้ง
10,000,000 บาท จำนวน 10,000,000 หุ้น มูลค่าหุ้นที่ตราไว้หุ้นละ 1 บาท

2541 - จดทะเบียนเพิ่มทุน เป็น 11,230,000 บาท เมื่อวันที่ 22 ตุลาคม 2541

2543 - จดทะเบียนเพิ่มทุน เป็น 51,230,000 บาท เมื่อวันที่ 14 ธันวาคม 2543

2546 - จดทะเบียนเพิ่มทุน เป็น 75,000,000 บาท
และจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 จำนวน 75,000,000
หุ้น มูลค่าหุ้นที่ตราไว้หุ้นละ 1 บาท

2547 – หลักทรัพย์ของบริษัทเข้าทำการซื้อขายเป็นวันแรกในตลาดหลักทรัพย์แห่งประเทศไทย
เมื่อวันที่ 21 เมษายน 2547

2549 – ก่อตั้งบริษัทย่อย คือ บริษัท ดี แอนด์ บี (ประเทศไทย) จำกัด ขึ้นมา ด้วยทุนจดทะเบียน
1 ล้านบาท เลขทะเบียน 0105543038501 เมื่อวันที่ 22 มีนาคม 2549

2550 – จดทะเบียนเพิ่มทุนจดทะเบียนบริษัท เป็น 78.75 ล้านบาท เมื่อวันที่ 18 เมษายน 2550

การประกอบธุรกิจ

บริษัท บิซิเนส ออนไลน์ จำกัด (“บริษัท”) ก่อตั้งขึ้นเมื่อวันที่ 26 เมษายน 2538 ทุนจดทะเบียน
10 ล้านบาท
ต่อมาได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัดชื่อ บริษัท
บิซิเนส ออนไลน์ จำกัด (มหาชน) ทะเบียนเลขที่ 40854600041 ทุนจดทะเบียน 75 ล้านบาท
เมื่อวันที่ 1 ธันวาคม 2546 และได้มีการเพิ่มทุนจดทะเบียนเมื่อวันที่ 18 เมษายน 2550 เป็น
78.75 ล้านบาท

บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล
เพื่อใช้เป็นเครื่องมือในการตัดสินใจทางธุรกิจ ซึ่งได้มาจากการรวบรวมข้อมูลจากหลายแหล่ง ได้แก่
ข้อมูลจากกรมพัฒนาธุรกิจการค้า กระทรวงพาณิชย์
โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศ ซึ่งรวมถึง
สถานะของบริษัท คณะกรรมการ และผลดำเนินการของแต่ละบริษัท กว่า 800,000
บริษัทในประเทศไทย และบริษัทยังได้รวบรวมข้อมูลจากแหล่งอื่น เช่น
ข้อมูลบุคคลและนิติบุคคลล้มละลายจากกรมบังคับคดี กระทรวงยุติธรรม และข้อมูลข่าวสารอื่นๆ
ในหมวดอุตสาหกรรมต่างๆ โดยรวบรวมจากหนังสือพิมพ์และแหล่งข่าวด้านธุรกิจชั้นนำต่างๆ
นอกจากนี้ บริษัทยังจัดเก็บ และประมวลผลข้อมูลการชำระเงินของลูกหนี้การค้าจากบริษัทต่างๆ
ที่ร่วมโครงการกับบริษัทอีกด้วย จากนั้นบริษัทจะทำการตรวจสอบ ประมวลผล วิเคราะห์ จัดเก็บ
และบันทึกข้อมูลเพื่อให้บริการผ่านระบบคอมพิวเตอร์ออนไลน์ ภายใต้เว็บไซต์ของบริษัทชื่อ
www.BOL.co.th

ด้วยคลังข้อมูลกว่า 800,000 บริษัทในประเทศไทย และอีกกว่า 120 ล้านบริษัทใน 214
ประเทศทั่วโลก และจากความเชี่ยวชาญทางด้านการพัฒนาระบบการบริหารจัดการฐานข้อมูล
และการบริหารจัดการความเสี่ยง กอปรกับความรู้ทางด้านไอที
ทำให้บริษัทถือเป็นผู้นำทางด้านการให้บริการทางธุรกิจครบวงจร ตั้งแต่บริการข้อมูลพื้นฐานของบริษัท
ข้อมูลงบการเงิน ข้อมูลการล้มละลาย รวมถึงบริการด้านข่าวสาร การวิเคราะห์และตรวจสอบข้อมูล
เพื่อใช้เป็นเครื่องมือในการตัดสินใจทางธุรกิจที่มีประสิทธิภาพ รวดเร็ว และถูกต้องมากที่สุด
ตลอดจนเพื่อเป็นการลดความเสี่ยงในการลงทุน เพิ่มความเชื่อมั่นและโอกาสทางธุรกิจ

นอกจากนี้ การร่วมทุนกับกลุ่ม บริษัท ดัน แอนด์ แบรดสตรีท อินเตอร์เนชั่นแนล จำกัด (“D&B”)
นั้น
ถือเป็นการเพิ่มศักยภาพของบริษัทในการขยายขอบเขตการให้บริการข้อมูลของบริษัทไปยังต่างประเทศ
ผ่านเครือข่ายของ D&B และเพิ่มบริการข้อมูลบริษัทในต่างประเทศให้กับลูกค้าในประเทศ นอกจากนี้
บริษัทยังได้รับการถ่ายทอดเทคโนโลยีเกี่ยวกับการจัดการและการวิเคราะห์จาก D&B
เพื่อให้ผู้ใช้สามารถนำข้อมูลที่ได้ไปใช้ในการตัดสินใจทางธุรกิจ
ซึ่งจะเป็นผลดีต่อการพัฒนาบริการของบริษัทต่อไปในอนาคต และในวันที่ 22 มีนาคม 2549 บริษัท
จึงได้จัดตั้งบริษัท ดี แอนด์ บี (ประเทศไทย) จำกัด ขึ้นมา ด้วยทุนจดทะเบียน 1 ล้านบาท
เลขทะเบียน 0105543038501

บริษัทยังได้รับมอบหมายในการเป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของ
บริษัท ข้อมูลเครดิตแห่งชาติ จำกัด (NCB) จนถึงปัจจุบัน

บริษัทยังได้เล็งเห็นความสำคัญของการประมวลผลข้อมูลในเชิงลึก
เพื่อเพิ่มศักยภาพในการวิเคราะห์ความเสี่ยงและโอกาสทางธุรกิจ
โดยบริษัทได้พัฒนาเครื่องมือที่ช่วยในการตัดสินใจที่เรียกว่า Decision Support System
(“DSS”) ขึ้นสำหรับลูกค้าที่เป็นธนาคารโดยเฉพาะ ระบบ DSS
จะเป็นการผนวกข้อมูลในฐานข้อมูลของบริษัทกับฐานข้อมูลของธนาคาร
ซึ่งจะช่วยให้ธนาคารสามารถวิเคราะห์โอกาสในการขยายตลาดใหม่
การบริหารฐานข้อมูลลูกค้าของธนาคาร
และเพื่อช่วยการบริหารความเสี่ยงสำหรับลูกค้าธนาคารให้มีประสิทธิภาพยิ่งขึ้น ตั้งแต่ปี 2548

ในปี 2547 บริษัทได้นำเข้าระบบการวิเคราะห์ทางการเงินจากประเทศออสเตรเลีย โดยได้รับสิทธิ
จากบริษัท แมทริกส์ วัน จำกัด (Matrix 1 PTY Limited) ในการทำการตลาดแต่เพียงผู้เดียว
ซึ่งระบบดังกล่าวจะเป็นการเสริมมูลค่าให้กับข้อมูล
ทำให้ผู้ใช้สามารถวิเคราะห์ข้อมูลทางการเงินได้อย่างมีประสิทธิภาพ และใช้ในการกำหนดกลยุทธ์
ในการบริหารจัดการได้เป็นอย่างดี

ในปลายปี 2550 บริษัทได้ทำการเปิดตัวผลิตภัณฑ์ใหม่ ภายใต้ชื่อ Corpus
โดยเป็นระบบที่เป็นศูนย์รวมของการให้บริการข้อมูลออนไลน์ ทั้งในส่วนของข้อมูลนิติบุคคล
ข้อมูลกรรมการ รายชื่อผู้ถือหุ้น งบการเงินของบริษัท ตลอดจนข้อมูลข่าว
ข้อมูลบุคคลและนิติบุคคลล้มละลาย ผ่านบริการต่าง ๆ เพื่อผู้ใช้สามารถนำข้อมูลที่มีกว่า 800,000
บริษัททั่วประเทศ ประกอบกับข้อมูลข่าวและข้อมูลล้มละลาย
มาใช้ในการวิเคราะห์ภาพรวมทางธุรกิจไปจนถึงการวิเคราะห์สภาพธุรกิจรายบริษัทได้โดยง่าย
และสามารถตอบสนองความต้องการในการใช้ข้อมูลที่แตกต่างกันของคนหลาย ๆ กลุ่ม
เพื่อช่วยให้นักบริหารในทุกสายขาอาชีพในหลากหลายอุตสาหกรรมสามารถนำข้อมูลที่มีอยู่ไปใช้ให้เกิดประโยชน์สูงสุดกับองค์กร

เป้าหมายการดำเนินธุรกิจ

บริษัทมีเป้าหมายอย่างแน่วแน่ในการดำเนินธุรกิจเพื่อเป็นผู้นำในการให้บริการข้อมูล ข่าวสาร
การวิเคราะห์และตรวจสอบข้อมูลอย่างครบวงจร
เพื่อที่ลูกค้าสามารถนำข้อมูลเหล่านี้ไปใช้เป็นเครื่องมือในการตัดสินใจทางธุรกิจ
ได้อย่างมีประสิทธิภาพ รวดเร็ว และถูกต้องมากที่สุด
โดยบริษัทได้พัฒนาหรือปรับปรุงฐานข้อมูลที่มีอยู่เสมอ
และพัฒนาโครงการในการจัดหาข้อมูลที่มีศักยภาพจากแหล่งข้อมูลอื่นเพิ่มเติม
พร้อมทั้งพัฒนาระบบคอมพิวเตอร์ออนไลน์เพื่อนำมาให้บริการลูกค้าอย่างต่อเนื่อง ทั้งนี้
บริษัทสร้างมูลค่าเพิ่มให้แก่ข้อมูลที่ให้บริการโดยการเพิ่มกระบวนการวิเคราะห์และตรวจสอบข้อมูลโดยมุ่งเน้นภาพรวมของการลดความเสี่ยงและการเพิ่มโอกาสทางธุรกิจเป็นหลัก
นอกจากนี้
บริษัทยังมีโครงการในการพัฒนานำระบบการจัดการฐานข้อมูลและรูปแบบการทำธุรกิจข้อมูลเพื่อขยายตลาดไปยังต่างประเทศอีกด้วย

โครงสร้างรายได้

เปรียบเทียบรายได้ ปี 2550 กับปี 2549

[].

[]

การเปรียบเทียบตัวเลขทางการเงินสำหรับปี 2546 – 2550 (งบการเงินเฉพาะบริษัท)

[]

การเปรียบเทียบตัวเลขทางการเงินสำหรับปี 2546 – 2550 (งบการเงินเฉพาะบริษัท) – (ต่อ)

[]

การเปรียบเทียบตัวเลขทางการเงินสำหรับปี 2546 – 2550 (งบการเงินเฉพาะบริษัท) – (ต่อ)

[]